
	Vám- és Pénzügyőrség Országos Parancsnoksága 
1095 Budapest, Mester u. 7.; Tel.: 456-9522;

Levelezési cím: 1450 Budapest, Pf.: 109
	


Ügyiratszám: I. 3863/2009. VPOP

A Vám- és Pénzügyőrség Országos Parancsnoka 8010/2009. (XII. 09.) VPOP tájékoztatója a Harmonizált Áruleíró és Kódrendszer Magyarázatáról és az Áruosztályozási Véleményekről szóló 8002/2008. (II. 8.) VPOP tájékoztató módosításáról

A közösségi vámjog végrehajtásának részletes szabályairól szóló 15/2004. (IV. 5.) PM rendelet 73. § (5) bekezdése, valamint a Hivatalos Lap C 289-es számában 2009. november 28-án megjelent 2009/C 289/02 számú bizottsági közlemény alapján a következő tájékoztatót teszem közzé: 

1. A 8002/2008. (II. 8.) VPOP tájékoztató 1. számú melléklete a következők szerint módosul: 

a) A II. Áruosztály, 9. Árucsoport, 0902 vámtarifaszámhoz tartozó magyarázat negyedik bekezdése törlendő, és helyette a következő mondat kerül beillesztésre:

„E vtsz. alá tartozik a teavirág, bimbó és a tea maradvány éppen úgy, mint a porított tea (levélből, virágból vagy bimbóból) labdacsokba vagy tablettákba tömörítve, valamint a tea különféle alakra és méretre összesajtolva bemutatva.”
b) A II. Áruosztály, 14. Árucsoport, 1401 vámtarifaszámhoz tartozó magyarázat negyedik, „Szintén nem tartozik ide” kezdetű bekezdésének b) pontjában, a zárójelben lévő szöveg törlendő, és helyette a következő kerül beillesztésre:

„(5303 vagy 5308 vtsz.)”
c) A VII. Áruosztály, 39. Árucsoport, 3907 vámtarifaszámhoz tartozó magyarázat, (5) (b) pontjában szereplő „lásd az alábbi d) pontot)” szöveg törlendő és helyette a következő kerül beillesztésre:

„lásd az alábbi (e) pontot)”

d) A VIII. Áruosztály, 41. Árucsoporthoz tartozó Általános rendelkezések két utolsó bekezdése törlendő, és helyette a következő szöveg kerül beillesztésre:

 „Az árucsoportba tartozó nyersbőrök és kikészített bőrök egész alakban (azaz a nyersbőrök és kikészített bőrök formája az állat körvonala, de a fejet és a lábat borító bőrt el is távolíthatják), vagy darabokra vágva (pl. oldalbőr, lapockabőr, hátbőr (egész krupon), talpbőr (talpkrupon), hasrész, pofabőr), csíkokban vagy lapokban; a meghatározott alakra vágott bőrök ugyanakkor más, főképp a 42. vagy 64. Árucsoportba tartozó árucikkeknek tekintendők.

A hasított nyersbőrök, illetve a hasított kikészített bőrök a megfelelő egészben lévő nyersbőrök, illetve az egészben lévő kikészített bőrök vámtarifaszámai alá tartoznak. A hasítás az az eljárás, amely a nyersbőröket vízszintesen választja szét egynél több rétegre, és ez a cserzés előtt vagy után is végrehajtható. A hasítás célja, hogy a feldolgozáshoz minél azonosabb vastagságú, és egyenletesebb véglegesen kikészített bőrt állítsanak elő. A nyersbőr „barkaoldali hasítékként ismert”, külső vagy barkás rétegét a nyersbőr egy végtelen szalagkésen történő áthaladásával néhány milliméteres pontosságúra hasítják; a „húsoldali hasítékként” ismert alsó réteg szabálytalan alakú és vastagságú. A rendkívül vastag nyersbőrből több réteget is előállíthatnak, mint pl. bivalybőrből. Azonban az ilyen esetekben, a középső rétegek gyengébb felépítésűek, mint a külső rétegek.”
e) A XIV. Áruosztály, 71. Árucsoport, 7101 vámtarifaszámhoz tartozó magyarázat negyedik bekezdés utolsó előtti sorában szereplő „(0508 és 9601 vtsz.)” törlendő, és helyette a „(0508 vagy 9601 vtsz.) szöveg kerül beillesztésre.

f) A XVI. Áruosztály, 84. Árucsoport, 8415 vámtarifaszámhoz tartozó magyarázat ”Alkatrészek” címet követő két bekezdés törlendő, és helyette az alábbi szöveg kerül beillesztésre:

„A XVI. Áruosztályhoz tartozó Megjegyzések 2. (b) pontjának előírásai szerint ezen vámtarifaszám alá tartoznak az ezen vámtarifaszám alá tartozó split (szétválasztott) rendszerű légkondicionáló berendezésekhez való, külön bemutatott beltéri és kültéri egységek.

A légkondicionáló berendezések más alkatrészeit, akár önálló egységbe történő beépítésre tervezték, akár nem, - a XVI. Áruosztályhoz tartozó Megjegyzések 2. (a) pontjának előírásai szerint kell besorolni (8414, 8418, 8419, 8421, 8479 vtsz., stb.) vagy, amennyiben a Megjegyzések 2. (a) pontja nem alkalmazható, a XVI. Áruosztályhoz tartozó Megjegyzések 2. (b) vagy (c) pontjának előírásai szerint -, attól függően, hogy azonosíthatóan kizárólag vagy elsősorban azokhoz a légkondicionáló berendezésekhez használhatók fel, amelyeknek alkatrészei.”

g) A XVI. Áruosztály, 85. Árucsoport, 8508 vámtarifaszámhoz tartozó magyarázat negyedik, „Nem tartozik ide” kezdetű bekezdésének első mondata törlendő és helyette az alábbi szöveg kerül beillesztésre:

„Nem tartozik e vtsz. alá a folyékony tisztító oldatot a szőnyegre fecskendező, ezután az oldatot szívással eltávolító szőnyegtakarító berendezés, amely nem a száraz és nedves porszívók kombinációja (8451 vagy 8509 vtsz.).”

2.  A 8002/2008. (II. 8.) VPOP tájékoztató 2. számú melléklete a következők szerint módosul:
a) A 2106 10 áruosztályozási vélemény a következő 2. ponttal egészül ki:

„2106 10
2. Készítmény por formájában, amely szójafehérje izolátumból (75,05 %), 80 %-os savófehérje koncentrátumból (24,5 %), vanília aromából (0,25 %) és szilícium-dioxidból (0,20 %) áll, a kiskereskedelmi forgalom számára kiszerelve, 240 g nettó tömegű tartóban. A termék teljes fehérje tartalma szárazanyagra számítva 85,9 tömegszázalék (±1,0 %). A terméket más élelmiszerekkel vagy italokkal való fogyasztásra (5 gramm, napi 1-4 alkalommal) szánják. A termék vanília illatú és ízű.

A HR alkalmazásának 1. és a 6. általános szabálya alapján.”
b) A 2106 90 áruosztályozási vélemény a következő 25. ponttal egészül ki:

„2106 90
25. „Kókusztej” néven ismert készítmény, amely kókuszdió hús kivonatából (57 %) és vízből (43 %) áll, étkezési célokra használják. A terméket a kiskereskedelmi forgalom számára konzervdobozban szerelik ki.


A HR alkalmazásának 1. és 6. általános szabálya alapján.”
c) A 3203 00/4. számú áruosztályozási vélemény utolsó sora („A HR alkalmazásának 1. és a 6. általános szabálya alapján.”) törlésre kerül és helyébe az alábbi szöveg lép:

„A HR alkalmazásának 1. szabálya alapján.”
d) A 3214 10 áruosztályozási vélemény a következő 2. ponttal egészül ki:

„3214 10
2. Műanyag alapú poliuretán hab (illesztő hab), amely más összetevők közt tartalmaz gyúlásgátló anyagokat és hajtógázokat, sötétbarna folyadék formájában, a kiskereskedelmi forgalom számára túlnyomásos (aeroszolos) dobozban (750/1000 ml) bemutatva. Az aeroszolos dobozt a szelepre kifejtett nyomással ürítik ki, amely során kibocsátják a légköri viszonyok között fehér színűvé váló önmagát habosító habot. Ha kinyomták, a hab 10 perc után megkeményedik. Ablak és ajtókeretek beszereléséhez, lyukak/mélyedések betömésére, tetőszerkezetben lévő nyílások lezárásához és szigetelő anyagokhoz, hangszigetelő falak létrehozásához, csövek körüli lyukak betöméséhez, falpanelek, tetőcserepek stb. rögzítéséhez és szigeteléséhez használják.

A HR alkalmazásának 1. és a 6. általános szabálya alapján.”

e) A 3701 30 vagy 3701 99/1. áruosztályozási vélemény elé a következő szöveg kerül beillesztésre:

„3506 10
1. Csavarrögzítő ragasztó (thread locker), egy olyan világoskék folyadék, amelyet egy adagoló nyílással rendelkező 50 ml-es műanyag üvegben mutatnak be. Olyan alkatrészek lezárására és összeszerelésére használják, amelyeket valamely jövőbeli időpontban lehet, hogy szét kell szerelni.


Ez egy poliglikol-dimetakrilátból, poliglikol-dioktanoátból, szacharinból, kumol-hidroperoxidból, polivinil-acetátból és szilícium-dioxidból álló vegyület.
A HR alkalmazásának 1. és a 6. általános szabálya alapján.”
f) A 8415 90 áruosztályozási vélemény a következő 2. és 3. ponttal egészül ki:
„8415 90 
2. Kültéri hűtő egység kompressziós típusú, split (szétválasztott) rendszerű (csak hűtő) légkondícionáló berendezéshez, amely áll egy kompresszorból, egy kondenzátoros hőcserélő tekercsből, a kondenzátoros hőcserélő tekercs feletti levegő beszívására szolgáló motorhajtású elektromos ventilátorból, amely eltávolítja/elszívja a meleget, és az egység vezérlésére és védelmére szolgáló más összetevőkből, közös burkolatba összeszerelve. Az egységet egy vagy több beltéri párologtató készülékhez történő csatlakoztatásra tervezték elektromos vezetékkel és rézcsővel, amelyen keresztül a hűtőközeg kering.

A HR alkalmazásának 1. (a XVI. Áruosztályhoz tartozó Megjegyzések 2. (b) pontja) és a 6. általános szabálya alapján.

3. Kültéri hűtő egység kompressziós típusú, átállítható, hűtő vagy fűtő, split (szétválasztott) rendszerű légkondicionáló berendezéshez, amely áll egy kompresszorból, egy kondenzátoros hőcserélő tekercsből, a kondenzátoros hőcserélő tekercs feletti levegő beszívására szolgáló motorhajtású elektromos ventilátorból, egy négyállású szelepből, amely visszafordítja a körforgást, és az egység vezérlésére és védelmére szolgáló más összetevőkből, közös burkolatba összeszerelve. Az egységet egy vagy több beltéri párologtató készülékhez történő csatlakoztatásra tervezték elektromos vezetékkel és rézcsővel, amelyen keresztül a hűtőközeg kering.

A HR alkalmazásának 1. (a XVI. Áruosztályhoz tartozó Megjegyzések 2. (b) pontja) és a 6. általános szabálya alapján.”
g) A 8451 80/1. áruosztályozási vélemény elé a következő szöveg kerül beillesztésre:

„8451 30
1. Professzionális vasalási műveletekre szolgáló vasalógép, amely az alábbiakból áll:

(i) egy elektromos fűtésű négyszögletes vasaló asztalból (mérete: 125 cm (hossz) x 75 cm (szélesség) x 87 cm (magasság); tömege: 58 kg) ujjvasalóval és beépített légelszívóval;

(ii) egy gőzgenerátorból (tömege: 15,5 kg), amely egy vas-szilícium állvánnyal, egy gőznyomásmérővel, egy láthatóan világító vízállásjelzővel, egy biztonsági hőfokszabályozóval  rendelkező fűtőelemmel, egy tartállyal a desztillált víz számára, és egy szivattyúval ellátva; 

(iii) egy elektromos gőzölő vasalóból (800 W).

A vasaló asztalt a gőzgenerátorhoz kapcsolják egy gumitömlővel, és egy, az asztalhoz erősített lábpedál segítségével a gőz az asztalba szívódik. A gőzölő vasalót egy gőztömlővel és egy elektromos kábellel a gőzgenerátorhoz történő csatlakoztatásra tervezték 

A HR alkalmazásának 1. (a XVI. Áruosztályhoz tartozó Megjegyzések 4. pontja) és a 6. általános szabálya alapján.

Lásd még a 8451 90/1. számú véleményt.”

h) A 8462 21 vagy 8462 29/1. áruosztályozási vélemény elé a következő szöveg kerül beillesztésre:

„8451 90 
1. Négyszögletes vasalóasztal ujjvasalóval és beépített légelszívóval. Az asztal felülete egy felső fűtőelemmel elektromosan fűtött és a felület hőmérsékletét hőfokszabályozó segítségével szabályozzák. Az asztalt egy gőzgenerátorhoz történő csatlakoztatásra tervezték. Egy asztalhoz erősített lábpedál segítségével a gőz az asztalba szívódik. Az asztalt egy gőzgenerátorral és a professzionális vasalási műveletekre szolgáló elektromos gőzölő vasalóval történő együttes használatra szánják; a generátort és a vasalót nem az asztallal mutatják be.

A HR alkalmazásának 1. (a XVI. Áruosztályhoz tartozó Megjegyzések 2. (b) pontja) és a 6. általános szabálya alapján.

Lásd még a 8451 30/1. számú véleményt.

i) A 8704 31 áruosztályozási vélemény a következő 3. ponttal egészül ki:
„8704 31
3. Többcélú négykerekű kishaszon gépjármű, amelyet egy első ülés és egy nyitott hátsó rakodótér jellemez. A járművet egy 21 km/h legnagyobb sebességű benzinmotor működteti és szállítási kapacitása 545 kilogramm (beleértve a járművezetőt, az utast, a tartozékokat és a rakományt). A jármű 2,8 méter hosszúságú és 1,26 méter szélességű 6,7 méteres fordulókör átmérővel. Ezt a járművet mindenféle munkához használják, beleértve a gyepmegóvási munkákat.

A HR alkalmazásának 1. és a 6. általános szabálya alapján.

Lásd még a 8704 90/1. számú véleményt.

j) A 8708 29/1. áruosztályozási vélemény elé a következő szöveg kerül beillesztésre:

„8704 90 
1. Többcélú négykerekű kishaszon gépjármű, amelyet egy első ülés és egy nyitott hátsó rakodótér jellemez. A járművet egy elektromos motor működteti, amelynek legnagyobb sebessége 21 km/h, és szállítási kapacitása 450 kilogramm (beleértve a járművezetőt, az utast, a tartozékokat és a rakományt). A jármű 2,8 méter hosszúságú és 1,26 méter szélességű 6,7 méteres fordulókör átmérővel. Ezt a járművet mindenféle munkához használják, beleértve a gyepmegóvási munkákat.

A HR alkalmazásának 1. és a 6. általános szabálya alapján.

Lásd még a 8704 31/3. számú véleményt.”
3. Jelen tájékoztató 2009. november 28-tól alkalmazandó.
4. A tájékoztató elektronikus formában a Vám- és Pénzügyőrség internetes oldalán kerül közzétételre.
5. Tájékoztatómat az RGY A/a. csoportjába vegye fel, kihirdetéséről gondoskodjék.
Budapest, 2009. december 10.                  

Dr. Nagy János altábornagy

főtanácsos, országos parancsnok helyett

Dr. Mózs Elek vezérőrnagy, s.k.     főtanácsos, országos parancsnokhelyettes

A kiadmány hiteles!

Budapest, 2009. december…….

Weiszháb Dóra munkatárs
VÁM- ÉS PÉNZÜGYŐRSÉG VALAMENNYI SZERVE

